Folketing
2005-11-08

Det, jeg egentlig ville have spurgt om, kom hr. Carsten Hansen selv frem med her til sidst, nemlig økonomien. Jeg ved godt, at ikke alt skal gøres op i penge, men jeg kunne godt tænke mig at høre lidt nærmere om, hvor pengene skal komme fra. I forslaget står der tilstrækkelige midler, og hvad er tilstrækkeligt? Jeg ved ikke, om hr. Carsten Hansen kan uddybe det lidt nærmere. Der blev nævnt 50 mio. kr., og hvor skal de komme fra? (Kort bemærkning).